Κλιματική αλλαγή και ο ρόλος των πράσινων και μπλε υποδομών στον αστικό χώρο. Εργαλεία και εφαρμογές αστικού σχεδιασμού στην πόλη των Ιωαννίνων
Creators: name: Καραπάνου, Βασιλική Γεωργίου
Publisher: name: Aristotle University of Thessaloniki
Year: 2019
Subjects: κλιματική αλλαγή
πράσινες και μπλε υποδομές
αστικός χώρος
διαχείριση ομβρίων υδάτων
Ιωάννινα
climate change
blue and green infrastructure
urban space
stormwater management
city of Ioannina

description: Η κλιματική αλλαγή συνιστά πλέον γεγονός, το οποίο υφίστανται και εξελίσσεται. Οι επιπτώσεις της, έχουν ήδη αρχίσει να αποτυπώνονται στο αστικό περιβάλλον, ενώ τα σενάρια για την εξέλιξη του φαινομένου προβλέπουν οξύτερες καταστάσεις. Η προσέγγιση των πράσινων και μπλε υποδομών είναι πλέον μια καλά εδραιωμένη έννοια στον αστικό περιβαλλοντικό σχεδιασμό, η οποία συμβάλλει στη δημιουργία ενός υγιούς, ασφαλούς, βιώσιμου και ανθεκτικού αστικού περιβάλλοντος. Με κινητήριες δυνάμεις τις φυσικές περιοχές και το νερό, η τεχνολογία γύρω από την πράσινη και μπλε υποδομή καλείται να αντιμετωπίσει την κλιματική αλλαγή. Αντικείμενο της παρούσας διπλωματικής εργασίας είναι η αξιολόγηση της πράσινης και μπλε υποδομής ως προς την συμβολή της στην αλλαγή του κλίματος, και η εν συνεχεία σύνταξη ενός σχεδίου δράσης για την αντιμετώπιση αυτής στην πόλη των Ιωαννίνων. Έναυσμα για την απόφαση παρέμβασης, αποτελεί το γεγονός πως τα τελευταία χρόνια παρατηρούνται όλο και περισσότερα ακραία κλιματικά περιστατικά στη πόλη (πλημμύρες, ψύχος το χειμώνα, υψηλές θερμοκρασίες το καλοκαίρι), τα οποία θέτουν σε κίνδυνο την αστική ζωή. Η εργασία διαρθρώνεται σε τρία βασικά μέρη. Στο πρώτο μέρος, πραγματοποιείται μια βιβλιογραφική αναζήτηση σχετικά με την κλιματική αλλαγή και τις επιπτώσεις αυτής, καθώς και η πραγματοποίηση μιας σύντομης, πλην όμως περιεκτικής ανάλυσης του ρόλου των πράσινων – μπλε υποδομών σε σχέση με το φαινόμενο της κλιματικής αλλαγής. Στο δεύτερο μέρος, με βάση τη θεωρητική ανάλυση, αναπτύσσεται ένα σχέδιο δράσης για την αντιμετώπιση του φαινομένου στην πόλη των Ιωαννίνων, το οποίο αφορά μια ολοκληρωμένη πρόταση αστικής και περιβαλλοντικής ανασυγκρότησης, με απώτερο σκοπό τη δημιουργία ενός πλέγματος πράσινων και μπλε δικτύων. Το τρίτο μέρος, περιλαμβάνει εστιασμένες παρεμβάσεις σε τμήματα του αστικού ιστού, για τη δημιουργία ενός περιβάλλοντος το οποίο θα είναι ικανό να ανταποκριθεί στις μεταβαλλόμενες κλιματικές συνθήκες. Τέλος, η εργασία ολοκληρώνεται με την ενότητα των συμπερασμάτων, μέσα από την οποία ανακεφαλαιώνονται και αξιολογούνται τα πορίσματα της ανάλυσης και της πρότασης, ενώ τονίζονται τα βασικά σημεία και εξάγονται σημαντικές παρατηρήσεις
description: Climate change is a fact that is happening and evolving. Its impacts have already made their appearance in the urban environment, while the relevant prevailing scenarios are predicting more acute situations. The green and blue infrastructure approach is henceforth a well-established concept in urban planning and design, which contributes to a more healthy, safe, sustainable and resilient urban environment. The aim of the diploma thesis is to evaluate the concept of green and blue infrastructure in terms of its contribution to adaptation and mitigation in climate change, as well as to develop a strategic plan to tackle climate change impacts in the city of Ioannina. The choice of the case study is based on the fact that, over the last few years, there have been more and more extreme climatic events in the city of Ioannina, including floods, colder winters and higher temperatures in the summer. The thesis is structured in three parts. The first part includes the main results of the literature review on climate change impacts, as well as a comprehensive analysis of the role of green - blue infrastructure in addressing them. In the second part, based on the theoretical analysis, an action plan for adaptation to climate change is proposed for the city of Ioannina. The action plan concerns the development of green and blue grids so as to achieve integrated urban and environmental upgrading of the city and create a sustainable and resilient urban space capable to respond to the changing climatic conditions. A kind of guide concerning the different types of green spaces in the city is also proposed together with the suitable vegetation and materials The third part includes a focused intervention in the heart of the city concerning the conversion of a central road into a “green and blue corridor”, whose results are tested through microclimate simulations by using the software ENVI-MET. The results of both the theoretical part and the planning and design proposals are summarized at the end of the thesis